b'\n_START_ARTICLE_\nLontoon suurpalo (1135)\n_START_PARAGRAPH_\nLontoon suurpalo oli Lontoossa vuoden 1135 helluntaina (sunnuntaina 26. toukokuuta) syttynyt suurpalo. Riippuen l\xc3\xa4hteest\xc3\xa4 sen sanotaan saaneensa alkunsa London Bridgelt\xc3\xa4 tai Lontoon sheriffin, kangaskauppias Gilbert Becketin, joka oli Thomas Becketin is\xc3\xa4, kotoa. Palo tuhosi suurimman osan kaupunkia St. Paulin katedraalin ja Westminsteriss\xc3\xa4 sijainneen St. Clement Danesin kirkon v\xc3\xa4lilt\xc3\xa4. Palon vaikutukset n\xc3\xa4kyv\xc3\xa4t Gilbert Becketin omaisuuden, joka koostui p\xc3\xa4\xc3\xa4asiassa Lontoossa olleista kiinteist\xc3\xb6ist\xc3\xa4, huomattavassa alenemisessa.'